
· SOC/871 – Doprinos EGSO-a prioritetima EU-a na 71. zasjedanju Komisije UN-a o položaju žena (UN CSW71)

	Izvjestitelji/ice:
	Giulia BARBUCCI (Skupina radnika – IT)
Juliane Marie NEIIENDAM (Skupina organizacija civilnog društva – DK)
Christa SCHWENG (Skupina poslodavaca – AT)

	Referentni dokument/i:
	EESC-2026-01393-00-00-RES-TRA



Ključne točke
EGSO: 
· potvrđuje svoju nepokolebljivu predanost rodnoj ravnopravnosti, pravima žena i osnaživanju svih žena i djevojčica i smatra da je riječ o temeljnim stupovima demokracije, socijalne pravde, održivog razvoja i uključivog gospodarskog blagostanja; 
· naglašava potrebu za novim zamahom u političkom vodstvu, konkretnom provedbom, adekvatnim ulaganjima i snažnom odgovornosti na nacionalnoj razini, razini EU-a i globalnoj razini kako bi se ubrzalo postizanje rodne ravnopravnosti;
· naglašava potrebu za dosljednim i integriranim pristupom provedbi ciljeva održivog razvoja kojim bi se izbjeglo izolirano oblikovanje politika i u potpunosti uzela u obzir međusobna povezanost ciljeva. Naglašava da se 5. cilj održivog razvoja o rodnoj ravnopravnosti ne može postići izolirano, niti se 17 ciljeva Programa održivog razvoja do 2030. mogu postići bez smislenog napretka za žene i djevojčice;
· poziva Europsku komisiju da osigura sustavnu integraciju provedbe ciljeva održivog razvoja u okvire oblikovanja politika EU-a;
· ističe da je rodna ravnopravnost zajednička društvena korist kojom se jačaju gospodarska otpornost, socijalna kohezija i demokratska stabilnost;
· smatra da je ekonomsko osnaživanje žena neophodno za smanjenje siromaštva, postizanje 5. i 8. cilja održivog razvoja i jačanje održive gospodarske otpornosti;
· naglašava da ulaganje u gospodarstvo skrbi nije samo pitanje socijalne politike nego i održivog gospodarskog razvoja. Nejednaka raspodjela neplaćenih obveza u pogledu skrbi i dalje je velika strukturna prepreka i iziskuje kontinuirana ulaganja u priuštive, dostupne i kvalitetne usluge skrbi, kao i politike kojima se promiču ravnoteža između poslovnog i privatnog života i pravednija raspodjela obveza u pogledu skrbi;
· poziva Europsku komisiju da 2027. provede drugo dobrovoljno preispitivanje napretka u provedbi ciljeva održivog razvoja na razini EU-a, uključujući doprinose organiziranog civilnog društva, pri čemu je EGSO spreman koordinirati taj rad;
· ističe svoj nedavni rad u kojem podupire prioritete EU-a u okviru Komisije UN-a o položaju žena i spreman je surađivati s partnerima na nacionalnoj razini, razini EU-a i globalnoj razini kako bi se preuzete obveze pretvorile u konkretan napredak za sve žene i djevojčice.
	Kontakt:
	Gabriela GRASU

	Tel.:
	+32 25469162

	E-pošta:
	Gabriela.Grasu@eesc.europa.eu

· ECO/702 – Jačanje kapaciteta Grupe EIB-a i nacionalnih razvojnih banaka

	Izvjestitelj/ica:
	Philip VON BROCKDORFF (Skupina radnika – MT)

	
	

	Referentni dokument/i:
		Samoinicijativno mišljenje
	EESC-2026-00666-00-00-AC



Ključne točke

EGSO:

· poziva suzakonodavce da osiguraju da se ukupno financiranje Grupe EIB-a u sljedećem višegodišnjem financijskom okviru realno poveća i izražava snažno protivljenje smanjenju;
· potiče Vijeće i države članice da Grupi EIB-a, a potencijalno i nacionalnim razvojnim bankama, daju jasan mandat koji bi ih pozicionirao kao poticajne elemente financijskog ekosustava EU-a, s integriranim pristupom kako bi se premostio manjak financijskih sredstava za start-up i scale-up poduzeća i financirala strateška autonomija EU-a i pružanje europskih javnih dobara;
· preporučuje da se ojača i poveća izravno kreditiranje za financiranje strateške infrastrukture;
· poziva na poduzimanje daljnjih inicijativa za jačanje institucionalne suradnje kao što su programi i platforme za zajednička ulaganja, izravno sudjelovanje nacionalnih razvojnih banaka u izradi i provedbi planova za nacionalno i regionalno partnerstvo, kao i sudjelovanje nacionalnih razvojnih banaka u upravljanju Europskim fondom za konkurentnost (ECF);
· podsjeća na obvezu očuvanja pravedne ravnoteže u raspodjeli rizika između javnog i privatnog sektora i poštovanje načela dodatnosti;
· pozdravlja Europski fond za konkurentnost; ponavlja da treba razlikovati financiranje osnovnog istraživanja od financiranja (pred)komercijalnog istraživanja i razvoja i da se ne smije oslabiti usmjerenost programa Obzor Europa na očuvanje i promicanje izvrsnosti u temeljnim istraživanjima u Europi;
· poziva suzakonodavce da, kad god je to moguće, razmotre mogućnost pojednostavljenja postupovnih i provedbenih aspekata programâ EU-a. Instrumenti namijenjeni MSP-ovima trebali bi funkcionirati u skladu s načelima „digitalizacija na prvom mjestu” i „samo jednom”, a trebalo bi i standardizirati predloške, mehanizme samodeklaracije, praćenje statusa zahtjeva u stvarnom vremenu i jedinstvenu službu za pomoć MSP-ovima u svakoj državi članici.
	Kontakt:
	Sergio Lorencio Matallana

	Tel.:
	+32 25469240

	E-pošta:
	Sergio.LorencioMatallana@eesc.europa.eu




· ECO/699 – Uloga civilnog društva u poboljšanju financijske pismenosti

	Izvjestitelj/ica:
	Giuseppe GUERINI (Skupina organizacija civilnog društva– IT)

	
	

	Referentni dokumenti/i:
	EESC-2026-00613-00-00-AC
razmatračko mišljenje na zahtjev Europske komisije



Ključne točke

EGSO:

· poziva države članice da sa socijalnim partnerima i organizacijama civilnog društva surađuju na nacionalnim strategijama financijske pismenosti;
· preporučuje aktivno pružanje institucionalne i financijske potpore kako bi se organizacijama civilnog društva omogućilo da se koriste svojim lokalnim mrežama i stručnim znanjem;
· predlaže da EU i države članice podupru razvoj pouzdanih, neutralnih i nepristranih nastavnih materijala sindikata, poslovnih organizacija te organizacija socijalne ekonomije i civilnog društva, kao i da provedu inicijative za ranjive skupine; 
· poziva na to da se pozornost usmjeri na ključne financijske teme koje organizirano civilno društvo može prilagoditi na način koji ih čini razumljivima;
· savjetuje da se osmisle kampanje za podizanje svijesti usmjerene na obitelji; 
· ponavlja svoju preporuku da se financijsko obrazovanje uključi u školske kurikulume. Organizacije civilnog društva mogu pomoći u zajedničkom osmišljavanju obrazovnih programa za studente, stažiste i mlade radnike; 
· smatra da civilno društvo i socijalni partneri imaju znatan potencijal za povezivanje različitih aktera i da mogu biti posebno uspješni u dopiranju do odraslih osoba koji ne mogu pohađati tradicionalnu nastavu koja se provodi u učionicama;
· potiče na provođenje kampanja za digitalnu osviještenost kako bi se prevladali rizici od sve veće digitalizacije, kao što su prijevare i isključenost. Djelotvornost takvih kampanja za podizanje svijesti trebalo bi redovito ocjenjivati s pomoću mjerljivih pokazatelja;
· predlaže da se socijalni dionici uključe u javno financirane nacionalne programe i inicijative za promicanje financijske pismenosti. Sindikati su u najboljem položaju da pružaju pristupačne i prilagođene informacije o plaćama, mirovinama, štednji, mogućnostima ulaganja itd. Usto, poduzeća su u povlaštenom položaju da pružaju informacije i smjernice, koje su jednostavne za razumjeti i redovito se ažuriraju, o potencijalnim beneficijama za zaposlenike, osobito u pogledu pitanja povezanih s plaćama, pod uvjetom da te informacije nisu komercijalne prirode
· ističe važnost podizanja razine osviještenosti o individualnim izgledima u pogledu mirovine i naglašava važnost financijskog obrazovanja tijekom cijelog radnog vijeka, kao i važnost jednostavnog pristupa smjernicama i savjetima.


	Kontakt:
	Sergio Lorencio Matallana

	Tel.:
	+32 25469240

	E-pošta:
	Sergio.LorencioMatallana@eesc.europa.eu

· SOC/863 – Sektor javnih usluga u EU-u prilagođen novim izazovima
	
Izvjestitelj/ica:

	
Mateusz SZYMAŃSKI (Skupna radnika – PL)

	Referentni dokumenti/i:
	EESC-2026-00717-00-00-AC-TRA

	
	


Ključne točke

EGSO:

· smatra da su visokokvalitetne, dostupne i cjenovno pristupačne javne usluge temelj demokratskih društava, socijalne kohezije, gospodarskog razvoja i dobrog funkcioniranja Europske unije. Javne usluge trebalo bi prepoznati kao strateško ulaganje koje služi općem dobru;
· naglašava da aktualni izazovi, uključujući demografske promjene, digitalnu transformaciju, rizike povezane s klimom, hibridne prijetnje i izvanredna stanja u području javnog zdravlja, iziskuju snažne i otporne javne usluge. Pripravnost i kontinuitet pružanja javnih usluga stoga bi trebali postati glavni prioritet politike;
· naglašava da su učinkovite javne usluge, kao i borba protiv korupcije, prijevara i utaje poreza, od suštinske važnosti za održavanje povjerenja javnosti i osiguravanje dostatnih sredstava za javne službe. Države članice trebale bi brzo i djelotvorno provoditi relevantno zakonodavstvo EU-a i po potrebi jačati administrativne kapacitete, posebno poreznih uprava i nadzornih tijela;
· poziva Europsku komisiju da, uz savjetovanje sa socijalnim partnerima i organizacijama civilnog društva, osmisli sveobuhvatan akcijski plan za usluge od općeg interesa;
· preporučuje da se kvaliteta, dostupnost i operativni kapacitet javnih službi sustavno prate u okviru europskog semestra, na temelju odgovarajućih pokazatelja kojima se mjeri pristup javnim uslugama širom EU-a, a da se u isto vrijeme osigura bolja i sustavnija uključenost socijalnih partnera i organizacija civilnog društva;
· naglašava potrebu za odgovarajućim i održivim financiranjem javnih službi;
· smatra da digitalizacija i umjetna inteligencija obično doprinose učinkovitosti i dostupnosti javnih usluga, pod uvjetom da se zajamče ljudski nadzor, transparentnost, interoperabilnost i zaštita podataka;
· ponavlja da socijalni dijalog i kolektivno pregovaranje imaju glavnu ulogu u upravljanju promjenama u sektoru javnih usluga.

	Kontakt:
	Ana Dumitrache

	Tel.:
	+32 25468131

	E-pošta:
	Ana.Dumitrache@eesc.europa.eu




· SOC/867 – ProtectEU: Program za sprečavanje i suzbijanje terorizma

	Izvjestitelj/ica:
	Christian MOOS (Skupina organizacija civilnog društva – DE)

	
	

	Referentni dokumenti/i:
	COM(2026) 101 final
EESC-2026-00942-00-00-AC



Ključne točke

EGSO:

· navodi da nasilni ekstremizam u svim svojim oblicima – bilo da se radi o desničarskom ili ljevičarskom ekstremizmu, vjerskom ili hibridnom – predstavlja ozbiljnu prijetnju demokratskim društvima i iziskuje sveobuhvatan odgovor;
· uviđa da je džihadistički terorizam i dalje najveća i najtrajnija novija prijetnja, često decentralizirana i isprepletena s kriminalnim strukturama, što zahtijeva stalan nadzor i ciljanu prevenciju;
· izražava posebnu zabrinutost zbog brzog širenja desničarskog ekstremizma i njegovog potencijala za buduće terorističke napade, što iziskuje pojačane preventivne i operativne kapacitete;
· naglašava da su antisemitizam, mržnja prema muslimanima, ksenofobija, mizoginija i drugi oblici seksističke mržnje ključni pokretači radikalizacije i da se na njih mora odgovoriti sveobuhvatnim preventivnim i zaštitnim mjerama;
· smatra da je svijet rada nedovoljno iskorišten prostor za prevenciju i ističe ulogu socijalnog dijaloga i uključive kulture na radnom mjestu za jačanje demokratske otpornosti;
· naglašava posebne potrebe žrtava terorizma i zalaže se za uspostavu mreže nacionalnih kontaktnih točaka na razini EU-a za pomoć u sudskim postupcima i postupcima naknade štete;
· primjećuje da rascjepkanost među akterima u području sigurnosti, pravosuđa i upravljanja kriznim situacijama narušava učinkovitost. EGSO poziva na bolju institucionaliziranu suradnju, uključujući sustavno uključivanje civilnog društva, a posebno udruga žrtava;
· ističe da demokracija, vladavina prava, temeljna prava i aktivno civilno društvo nisu samo vrijednosti koje treba štititi, već i bitni instrumenti za sprečavanje radikalizacije, jačanje otpornosti društva i sigurnosti Europe. Zabrinut je zbog toga što se trenutačni pristupi EU-a previše oslanjaju na represivne mjere i ne doprinose dovoljno uklanjanju temeljnih uzroka, odnosno ne potiču dovoljno prevenciju i sudjelovanje civilnog društva;
· stoga poziva na uravnoteženu i sveobuhvatnu strategiju u kojoj bi prevencija, demokratska otpornost i angažman civilnog društva imali jednaku važnost kao i sigurnosne mjere.

	Kontakt
	Gemma AMRAN

	Tel.:
	+32 25469415

	E-pošta:
	Gemma.Amran@eesc.europa.eu




· SOC/869 – Akcijski plan za borbu protiv zlostavljanja na internetu
	
Izvjestitelj/ica:

	
Michael MCLOUGHLIN (Skupina organizacija civilnog društva – IE)

	Referentni dokument/i:
	EESC-2026-01010-00-00-AC-TRA

	
	


Ključne točke
EGSO:
· pozdravlja Akcijski plan za borbu protiv zlostavljanja na internetu i poziva na to da njegova provedba bude u velikoj mjeri usklađena s postojećim i budućim zakonodavstvom EU-a. EGSO preporučuje veću dosljednost između Akcijskog plana i ključnog digitalnog zakonodavstva EU-a, uključujući Akt o digitalnim uslugama, Akt o umjetnoj inteligenciji i predstojeći Akt o digitalnoj pravednosti;
· ističe potrebu da se posveti pozornost sve većoj ulozi generativne umjetne inteligencije u zlostavljanju na internetu, uključujući stvaranje štetnog sadržaja i upotrebu chatbotova umjetne inteligencije za zlostavljanje na internetu;
· poziva na veću upotrebu postojećeg zakonodavstva EU-a i nacionalnog zakonodavstva o zaštiti podataka, uznemiravanju i kleveti kako bi se poduprla borba protiv zlostavljanja na internetu;
· naglašava važnost snažnog političkog vodstva i na razini EU-a i na nacionalnoj razini, uz potporu nacionalnih akcijskih planova koji se temelje na najboljim praksama;
· podržava preporuke organizacija civilnog društva koje rade s djecom i mladima i naglašava da bi odgovornost trebale snositi digitalne platforme, a ne žrtve;
· ističe ključnu ulogu obrazovanja i smislenog sudjelovanja djece i mladih u pronalaženju učinkovitih rješenja;
· zalaže se za snažnije preventivne mjere, uključujući pristupačne mehanizme izvješćivanja, dežurne telefonske linije i jednostavne postupke obavješćivanja;
· poziva na koordinirani pristup suzbijanju štetnih praksi u dizajnu na internetu, kao što su nukanje (engl. nudging), pretjerano pregledavanje sadržaja koji izazivaju negativne osjećaje na društvenim mrežama i portalima (engl. doom scrolling), i na izbjegavanje dupliciranja propisa u postojećem i predstojećem zakonodavstvu;
· pozdravlja rodnu dimenziju Akcijskog plana i potiče snažniju suradnju sa specijaliziranim organizacijama civilnog društva i Europskim institutom za ravnopravnost spolova;
· ističe utjecaj koji zlostavljanje na internetu na radnom mjestu ima na ranjive skupine i poziva na uključivanje tog aspekta u provedbu Akcijskog plana, među ostalim ratifikacijom Konvencije MOR-a br. 190;
· skreće pozornost na posebne ranjivosti LGBTQI+ osoba, etničkih manjina i drugih marginaliziranih skupina te poziva na snažniju provedbu mjera protiv govora mržnje, zločina iz mržnje i diskriminacije;
· potiče dopunjavanje mjera sigurnosti na internetu stvaranjem sigurnih prostora za djecu i mlade u stvarnom svijetu, uključujući centre za mlade, društvene centre i sportske objekte.
	Kontakt
	Alessia Cova

	Tel.:
	+32 25469426

	E-pošta:
	Alessia.Cova@eesc.europa.eu




· SOC/868 – Strategija za međugeneracijsku pravednost

	Izvjestitelj/ica:
	Maria del Carmen BARRERA CHAMORRO (Skupina radnika – ES)

	Suizvjestitelj/ica:
	Krzysztof BALON (Skupina organizacija civilnog društva – PL)

	Referentni dokument/i:
	COM(2026) 110 final

	
	EESC-2026-01118-00-00-AC-TRA



Ključne točke:

EGSO:
· naglašava da međugeneracijska pravednost mora postati međusektorsko načelo koje se primjenjuje na sve politike EU-a i sve dobne skupine, pri čemu posebnu i stalnu pozornost treba posvećivati osobama u ranjivom položaju;
· preporučuje da Europska komisija osigura da se u provedbi Strategije izričito vodi računa o tome da je njezin glavni cilj smanjiti socijalne, gospodarske, rodne, dobne i teritorijalne nejednakosti među generacijama te ojačati međugeneracijsku solidarnost i socijalnu koheziju kako bi se postigla demokratska, otporna, uključiva i održiva društva. U Strategiji bi trebalo utvrditi dugoročne ciljeve s konkretnim i mjerljivim ciljevima i pokazateljima, jasnim mehanizmima odgovornosti, kao i mehanizmima zahvaljujući kojima bi međugeneracijska pravednost postala formalni dio svih politika EU-a;
· preporučuje da, kako bi se postigao cilj međugeneracijske pravednosti, Komisija kao poluge koristi sve postojeće i buduće politike i da provedbu Strategije izričito uskladi s postojećim okvirima, izbjegava udvostručavanje, jača usklađenost i promiče međugeneracijsku pravednost u provedbi postojećih propisa, zakonodavstva i programa;
· preporučuje da Komisija osigura da se u provedbi Strategije uzima u obzir činjenica da su jačanje, poboljšanje, univerzalna priuštivost i nediskriminirajuća dostupnost osnovnih usluga od općeg interesa krucijalni za postizanje ciljeva međugeneracijske pravednosti;
· preporučuje Komisiji da osigura da i mladi i stariji građani budu u potpunosti priznati kao organizirani dionici u okviru struktura civilnog dijaloga;
· preporučuje Komisiji da pozove i potakne suzakonodavce Europske unije i države članice da, u skladu sa svojim ulogama, razmotre načine primjene Strategije za međugeneracijsku pravednost na oblikovanje politika i donošenje odluka kako bi se smanjile međugeneracijske nejednakosti.
	Kontakt:
	Triin AASMAA GOMES

	Tel.:
	+32 25469524

	E-pošta:
	Triin.AasmaaGomes@eesc.europa.eu

· TEN/895 — Posebni zahtjevi za stabilitet ro-ro putničkih brodova (kodificirani tekst)

	Referentni dokumenti/i:
	mišljenje kategorije C
COM(2026)386 final – 2026/0215 (COD)
EESC-2026-02366-00-00-AC-TRA



Ključne točke

· Budući da Odbor prihvaća sadržaj prijedloga i da je svoj stav o predmetnom pitanju već iznio u mišljenjima o sigurnosti putničkih brodova (SL C 85, 8.4.2003., str  20–24.), o regulatornom postupku s kontrolom (SL C 224, 30.8.2008., ste. 35.), o prilagodbi člancima 290. i 291. UFEU-a akata kojima se predviđa primjena regulatornog postupka s kontrolom (SL C 288, 31.8.2017., str. 29.) i o poboljšanim zahtjevima za stabilitet ro-ro putničkih brodova (SL C 323, 26.8.2022., str. 119,) koja su usvojena 11. prosinca 2002., 28. svibnja 2008., 1. lipnja 2017. odnosno 18. svibnja 2022., odlučio je dati pozitivno mišljenje o predloženom tekstu i uputiti na stajalište koje je već zauzeo u navedenim dokumentima.


	Kontakt:
	Maja RADMAN

	Tel.:
	+32 25469051

	E-pošta:
	Maja.Radman@eesc.europa.eu




· TEN/891 – Skupna uredba o označivanju energetskih proizvoda

	Izvjestitelj/ica:
	José Angel HERNÁNDEZ COLOMER (Skupina organizacija civilnog društva – ES)

	Referentni dokument/i:
	COM (2026) 565 - final
EESC-2026-01919-00-00-AC



Ključne točke

EGSO:
· preporučuje da se Prijedlog ne ograniči na predugovorne podatke, već da obuhvati i informacije dostupne nakon kupnje, čime bi se EPREL posredstvom digitalne putovnice za proizvode integrirao u cijeli životni ciklus proizvoda; smatra da bi strukturu baze podataka EPREL-a trebalo ažurirati kako bi se prikazali operativni podaci poput životnog ciklusa baterija, mogućnosti popravka i potrošnje vode; naglašava da relevantne informacije moraju ostati besplatne i dostupne bez registracije sve dok je proizvod upotrebljiv, čak i nakon povlačenja modela ili prestanka opskrbe, kako bi potrošači, serviseri i tehničari i dalje mogli servisirati i popravljati proizvod;
· ustraje u tome da digitalni alati kao što su QR kodovi ili ugniježđeni prikazi nikada ne smiju prikrivati bitne podatke; ističe da oznake energetske učinkovitosti moraju biti vidljive već u rezultatima pretraživanja, alatima za usporedbu i u košarici za kupovinu i popraćene intuitivnim internetskim filtrima za procjenu energetske učinkovitosti, kao i da bi QR kodovi trebali bi sadržavati višejezične pojedinosti i zamijeniti tradicionalne crtične kodove kako bi se poboljšala sljedivost poduzeća i proizvoda;
· kako bi se spriječila fragmentacija jedinstvenog tržišta, zalaže se za modernizaciju nadzora tržišta opremanjem nadležnih tijela alatima za digitalni nadzor, specijaliziranim osposobljavanjem, zajedničkim tehnologijama i snažnijom integracijom s izvješćivanjem o sigurnosti proizvoda; smatra da bi Komisija trebala promijeniti učestalost svojih izvješća o evaluaciji politika s četverogodišnjeg na dvogodišnji ciklus te ih početi pripremati ranije jer je četverogodišnji vremenski okvir predug za procjenu reforme u skladu s načelom „digitalizacija na prvom mjestu”; ističe da djelotvorna provedba iziskuje stabilno financiranje, tehničku stručnost i odgovarajući broj obučenih inspektora;
· naglašava potrebu za sprečavanjem digitalne isključenosti među ranjivim skupinama putem kampanja za digitalnu pismenost u ruralnim područjima ili područjima s niskim prihodima, uključujući prikaze prilagođene osobama s invaliditetom (npr. lako čitljiv tekst, Brailleovo pismo, veća slova i različite vizualne ikone), kako digitalizacija oznaka ne bi postala prepreka informiranosti.

	Kontakt:
	Alin MITUTA

	Tel.:
	+32 25468250

	E-pošta:
	Alin.Mituta@eesc.europa.eu




· 	TEN/893 – Odobravanje pokretnih satelitskih usluga

	Izvjestitelj/ica:
	Miroslav HAJNOŠ (Skupina radnika – SK)

	Referentni dokument/i:
	COM(2026) 311 final

	
	EESC-2025-01860-00-00-AC



Ključne točke

EGSO:
· podržava izravnu povezivost uređaja sa satelitom (D2D), koja može proširiti mobilnu pokrivenost izvan dosega zemaljskih mreža i pružiti dodatnu povezivost u slučaju poremećaja tih mreža; naglašava da bi uvođenje te tehnologije posebno trebalo koristiti slabije pokrivenim ruralnim, udaljenim, otočnim, planinskim, pograničnim i najudaljenijim područjima, čime bi se doprinijelo teritorijalnoj i digitalnoj koheziji; poziva na to da se izvješćivanje o pokrivenosti dopuni pokazateljima o učinkovitoj dostupnosti usluga, kontinuitetu i kvaliteti; ističe da bi usluge trebale biti dostupne i priuštive, među ostalim za osobe s invaliditetom, te da bi korisnici trebali dobiti transparentne informacije o stvarnoj dostupnosti i ograničenjima usluga;
· preporučuje da se u obvezujućim odredbama izričito navede namjera da se za primanje dva od četiri uparena bloka od 5 MHz dostupnih za komercijalne MSS sustave prioritet daje novim sudionicima na tržištu iz Unije putem jasno definiranog mehanizma odabira; naglašava da bi pri ponderiranju kriterija odabira trebalo dati veću važnost kvaliteti, inovacijskom kapacitetu i promicanju konkurentnosti nego jednokratnom financijskom doprinosu;
poziva na pojašnjenje zahtjeva za dostavljanje dokaza o obvezujućem sporazumu o proizvodnji satelita na teritoriju država članica, kako bi zahtjev ostao razmjeran i ne bi stvarao neopravdane prepreke za vjerodostojne nove sudionike i manje operatere u Uniji;
· podržava obvezu pružanja usluga u svim državama članicama i obuhvaćanja najmanje 95 % stanovništva i najmanje 90 % ukupne kopnene površine svake države članice u roku od pet godina od početka kontinuiranog pružanja pokretnih satelitskih usluga (MSS); preporučuje mjerljive prijelazne ključne etape uvođenja i pokrivenosti, popraćene transparentnim izvješćivanjem o napretku, kako bi se kašnjenja mogla utvrditi prije konačnog roka;
· smatra da bi okolišna održivost trebala biti minimalni zahtjev za odobrenje, a ne samo jedan od nekoliko kriterija za rangiranje komercijalnih podnositelja zahtjeva; poziva na usporedive i neovisno provjerljive okolišne kriterije životnog ciklusa za sigurni MSS/hibridni sustav i komercijalne MSS sustave;
· sa zabrinutošću napominje da se u obrazloženju Komisije ne utvrđuje učinak na temeljna prava, iako Prijedlog sadržava odredbe o zadržavanju podataka, zakonitom presretanju, elektroničkim dokazima i usmjeravanju komunikacijskog prometa preko teritorija EU-a; poziva na posebnu procjenu učinka Prijedloga na prava na privatnost, zaštitu podataka, slobodu izražavanja i djelotvoran pravni lijek.

	Kontakt:
	Alin MITUȚA

	Tel.:
	+32 25468250

	E-pošta:
	Alin.Mituta@eesc.europa.eu


· 

· TEN/857 – Zaštita putnika s objedinjenom kartom

	Izvjestitelj/ica:
	Baiba MILTOVIČA (Skupina organizacija civilnog društva – LV)

	Referentni dokumenti/i:
	COM(2026) 233 final

	
	EESC-2025-04299-00-00-AC



Ključne točke

EGSO:
· predlaže da se, u slučaju propuštenih veza i s time povezanih kašnjenja, putnicima dopusti da za sljedeću dionicu putovanja tijekom sljedeća tri sata i bez ikakvih ograničenja koriste neku drugu željezničku uslugu ili prvu sljedeću sličnu vezu. Pružatelji usluga trebali bi osigurati raspoloživost sjedala, čak i kada to podrazumijeva prelazak u viši razred. Na svim bi se razinama trebao primjenjivati učinkovit univerzalni mehanizam osiguranja;
· podržava uvođenje automatskih mehanizama naknade i povrata troškova za putnike pogođene kašnjenjima, otkazivanjima ili propuštenim vezama ako je putovanje pokriveno objedinjenom kartom. Ako željeznički prijevoznici, prodavatelji karata ili digitalne platforme već posjeduju potrebne operativne podatke, od putnika se ne bi smjelo zahtijevati da dostavljaju dodatnu dokumentaciju ili prolaze složene postupke za podnošenje reklamacija;
· naglašava da bi provedba revidirane Uredbe trebala zajamčiti pristupačnost i uključivost svim kategorijama putnika, uključujući starije osobe, osobe s invaliditetom i smanjenom pokretljivošću, osobe ograničenih digitalnih vještina ili druge ranjive skupine. Informacije o kašnjenjima, otkazivanjima, alternativnim rutama, postupcima naknade i pravima putnika trebale bi se pružati u stvarnom vremenu i putem pristupačnih digitalnih i nedigitalnih kanala;
· naglašava da bi odredbe o izvanrednim okolnostima i višoj sili trebalo pojasniti i usko tumačiti kako se ne bi upotrebljavale za općenito ograničavanje prava putnika. Bez obzira na uzrok poremećaja, uvijek treba zadržati pravo na informacije, pomoć, preusmjeravanje i povrat troškova.

	Kontakt:
	Aleksandra Šarman Grilc

	Tel.:
	+32 25468333

	E-pošta:
	Aleksandra.SarmanGrilc@eesc.europa.eu 




· 	TEN/860 - Izdavanje željezničkih karata

	Izvjestitelj/ica:
	Dumitru FORNEA (Skupina radnika – RO)

	Referentni dokument/i:
	COM(2026)232 final – 2026/115-COD
EESC-2025-03620-00-00-AC



Ključne točke

EGSO:

· poziva na uspostavu jedinstvenog, interoperabilnog europskog sustava za izdavanje željezničkih karata kako bi se prevladala rascjepkanost i omogućilo neometano prekogranično putovanje koje uključuje više prijevoznika; 
· poziva na nametanje ograničenja dominantnim digitalnim platformama u pogledu prekomjernih provizija, diskriminatornih praksi rangiranja i algoritamskog davanja prednosti vlastitim proizvodima i uslugama; 
· preporučuje uvođenje europskog načela pravedne podjele vrijednosti kako bi se osiguralo da prihodi od izdavanja karata pravedno doprinose željezničkom ekosustavu EU-a, održivim uslugama i ulaganjima; 
· naglašava da digitalizacija ne smije isključivati neke putnike i da treba osigurati pristupačno nedigitalno izdavanje karata, jednake cijene karata koje se prodaju na internetu i izvan njega i pokrivenost ruralnih i perifernih regija; 
· preporučuje uspostavu europskog okvira za upravljanje izdavanjem željezničkih karata usklađenog na razini EU-a, koji bi uključivao željezničke prijevoznike, upravitelje infrastrukture, prodavatelje karata, potrošače, putnike, MSP-ove i socijalne partnere, uz snažne provjere kibernetičke sigurnosti i redovite provjere stvarnog stanja.


	Kontakt:
	Aleksandra Sarman Grilc

	Tel.:
	+32 25468333

	E-pošta:
	Aleksandra.SarmanGrilc@eesc.europa.eu


· 

· TEN/861 – Multimodalne rezervacije

	Izvjestitelj/ica:
	Mateusz SZYMAŃSKI (Skupna radnika – PL)

	Referentni dokument/i:
	COM (2026) 231 - final
EESC-2026-01733-00-00-AC



Ključne točke

EGSO:
· pozdravlja Prijedlog uredbe kao koristan korak prema poboljšanju transparentnosti i konkurentnosti na tržištu distribucije prijevoznih karata EU-a, prije svega putem obveze nepristranog prikazivanja rezultata pretraživanja, ograničavanja plaćene promidžbe, obveza za platforme sa značajnom tržišnom prisutnošću i zabrane ugovornih klauzula kojima se narušava tržišno natjecanje; 
· smatra, međutim, da se Prijedlogom neće riješiti ključni problem, odnosno vrlo ograničena dostupnost multimodalnih putovanja za koja se prodaju jedinstvene karte i poziva na mnogo dalekosežnije mjere kako bi se osigurale djelotvorne multimodalne rezervacije; 
· poziva na jednaku primjenu zahtjeva u pogledu pristupa podacima, nediskriminacije i poštenih, razumnih i nediskriminirajućih uvjeta u svim vrstama prijevoza, na snažniju interoperabilnost zahvaljujući usklađenim tehničkim standardima i na jasnije informacije za putnike o pravima, odgovornostima i kontaktnim točkama u slučaju poremećaja; 
· naglašava da provedba mora ostati razmjerna i uključiva i da se moraju osigurati usklađenost s postojećim digitalnim pravilima, kontinuirani fizički pristup uslugama izdavanja karata i adekvatna ulaganja u prekograničnu prometnu infrastrukturu.

	Kontakt:
	Konstantina ANGELOPOULOU

	Tel.:
	+32 25469747

	E-pošta:
	Konstantina.Angelopoulou@eesc.europa.eu




· TEN/889 – Osiguravanje priuštivosti stanovanja intenzivnijim korištenjem modernih metoda izgradnje i smanjenjem troškova 

	Izvjestitelj/ica:
Suizvjestitelj/ica:
	John COMER (Skupina organizacija civilnog društva – IE)
Thomas KATTNIG (Skupina radnika – AT)

	Referentni dokument/i:
	razmatračko mišljenje na zahtjev irskog predsjedništva Vijeća EU-a
EESC-2026-01525-00-00-AC-TRA



Ključne točke

EGSO:
· smatra da su moderne metode izgradnje jedan od ključnih pokretača kružnog gospodarstva u građevinskom sektoru. Ključno je da zgrade izgrađene modernim metodama izgradnje imaju jednaku dugoročnu kvalitetu i vrijednost kao i tradicionalno izgrađeni domovi. EU mora poticati ciljana ulaganja u razvoj industrijskih kapaciteta za proizvodnju montažnih građevinskih sustava izvan lokacije;
· sve države članice, Komisija, Savez za stanovanje i svi dionici imaju ulogu u promicanju standardizacije, uklanjanju fragmentiranih propisa i osiguravanju odgovarajućeg nadzora i certifikacije sustava modernih metoda izgradnje. Iako se uvažava da svaka država članica ima primarnu nadležnost u pogledu stanovanja, EGSO smatra poželjnim da Komisija doprinosi planovima pojedinačnih država članica za stanovanje, kao i da promiče prekograničnu suradnju. EU mora pokrenuti središnji mehanizam financiranja kako bi potaknuo MSP-ove i omogućio im da ulažu u digitalizaciju. Digitalizacija ne bi trebala biti ograničena na građevinske projekte, već bi se trebala iskoristiti i za jačanje provedbe radničkih prava, povećanje kvalitete radnih mjesta, poboljšanje radnih uvjeta i unapređenje interesa potrošača;
· ističe da se moderne metode izgradnje ne smije smatrati samo tehnološkim pitanjem ili pitanjem usmjerenim na tržište već i dijelom šire strategije socijalne politike, politike tržišta rada i industrijske politike. Te metode mogu postati ključni pokretač priuštivog stanovanja, ali samo ako inovacije, kvaliteta, prava radnika i ciljevi od javnog interesa napreduju zajedno. Programi javnog stanovanja mogu imati odlučujuću ulogu u širenju tržišta modernih metoda izgradnje, a istodobno osigurati sudjelovanje MSP-ova. Za učinkovito rješavanje problema nedostatka radne snage i vještina potrebno je opsežno mapiranje vještina i predviđanje budućih potreba.

	Kontakt
	Francesco NAPOLITANO

	Tel.:
	+32 25468921

	E-pošta:
	Francesco.Napolitano@eesc.europa.eu 




[bookmark: _Toc75527083][bookmark: _Toc242693814]JEDINSTVENO TRŽIŠTE, PROIZVODNJA I POTROŠNJA

· INT/1126 – Akt o razvoju računalstva u oblaku i umjetne inteligencije

	Izvjestitelj/ica:
	Miroslav HAJNOŠ (Skupina radnika – SK)

	Referentni dokumenti/i:
	COM(2026) 502 final – 2026/0138 (COD)
EESC-2026-01043-00-00-AC-TRA



Ključne točke

EGSO:
·  pozdravlja cilj Akta o razvoju računalstva u oblaku i umjetne inteligencije da se ojača europski ekosustav računalstva u oblaku i umjetne inteligencije i smanji ovisnost EU-a o neeuropskim pružateljima tih usluga; 
· poziva na to da se za Prijedlog uredbe osiguraju financijska sredstva, a ne da se uzme zdravo za gotovo da su ona raspoloživa. Preporučuje da se infrastruktura računalstva u oblaku i umjetne inteligencije u sljedećem višegodišnjem financijskom okviru (VFO) tretira kao zaštićeni prioritet, uz resurse razmjerne planiranim kapacitetima. Poziva Komisiju da prije roka za donošenje nacionalnih strategija iz članka 7. objavi konsolidirani pregled dostupnih financijskih sredstava EU-a i predlaže da Komisija i Europska investicijska banka mobiliziraju europski institucionalni i privatni kapital za podatkovne centre i infrastrukturu u oblaku kao investicijsku kategoriju;
·  poziva države članice da se tijekom osmišljavanja ili znatne revizije nacionalnih strategija za računalstvo u oblaku i umjetnu inteligenciju iz članka 7. na konstruktivan način savjetuju sa socijalnim partnerima, civilnim društvom i organizacijama potrošača;
· poziva na to da se određivanje zona ubrzanog razvoja podatkovnih centara iz članka 10. uvjetuje procjenom socijalnog i okolišnog učinka koja bi obuhvaćala zdravlje, zapošljavanje i potražnju za energijom i vodom;
· preporučuje da se za operatore mreža uvede stroga obveza da u roku od šest mjeseci od podnošenja zahtjeva navedu raspoloživi priključni kapacitet. Smatra da brže veze ne mogu zamijeniti adekvatnu proizvodnju električne energije i poziva Komisiju da procijeni može li proizvodnja električne energije u EU-u ići ukorak s ciljem utrostručenja kapaciteta podatkovnih centara;
· preporučuje da se u javnoj nabavi kriteriju „dodana vrijednost EU-a” iz članka 32. pripiše znatan ponder;
· poziva na to da okvirni cilj iz članka 33. da se 25 % javne nabave dodjeljuje malim i srednjim poduzećima postane zajednički zahtjev;
· poziva na to da se kurikulum vještina u području računalstva u oblaku i umjetne inteligencije osmišljava u suradnji sa socijalnim partnerima;
· skreće pozornost na jedan rizik povezan s ubrzanjem koje se želi postići Prijedlogom uredbe, a to je postepeno slabljenje ljudskih i institucionalnih kapaciteta da funkcioniraju, nadgledaju i, kad je to nužno, rade bez sustava koji se uvode.

	Kontakt:
	Jana Valant

	Tel.:
	+32 25468924

	E-pošta:
	Jana.Valant@eesc.europa.eu




· INT/1130 – MSP-ovi i pojednostavljenjeHR


	Izvjestitelj/ica:
	Veselin MITOV (Skupina radnika – BG)

	Referentni dokument/i:
	razmatračko mišljenje
EESC-2026-01517-00-00-AC-TRA



Ključne točke

EGSO:
· naglašava da bi se pojednostavljenje trebalo temeljiti na sveobuhvatnom pristupu zasnovanom na konkurentnosti MSP-ova u okviru kojeg bi se sustavno procjenjivao kumulativni učinak zakonodavstva EU-a i osiguralo da nove obveze ostanu razmjerne, usklađene i izvedive, posebno za mikropoduzeća i MSP-ove;
· poziva na to da se u cijelom zakonodavnom ciklusu EU-a u većoj mjeri primjenjuje načelo „počnimo od malih” i da se to podrži obaveznom provjerom utjecaja na konkurentnost i MSP-ove prije, tijekom i nakon donošenja novog zakonodavstva;

· podržava znatno ubrzanje regulatorne digitalizacije, uključujući širu upotrebu interoperabilnih digitalnih sustava za izvješćivanje, načela „samo jednom” i alata za usklađivanje koji se temelje na umjetnoj inteligenciji, i smatra da pritom treba osigurati ljudski nadzor, kibernetičku sigurnost i potpuno poštovanje temeljnih prava;
· poziva na to da se MSP-ovima osigura bolji pristup poduzetničkom i razvojnom kapitalu i alternativnim financijskim instrumentima i da se riješe trajni izazovi kao što su zakašnjela plaćanja, koji i dalje ugrožavaju likvidnost i otpornost poduzeća;
· poziva na to da se u okviru trgovinskih sporazuma i europske gospodarske diplomacije veći naglasak stavi na internacionalizaciju MSP-ova – da im se olakša pristup tržištu, da se ojačaju regulatorne smjernice i usluge potpore izvozu i promiče njihovo sudjelovanje u međunarodnim lancima vrijednosti putem delegacija EU-a, gospodarskih komora i organizacija za potporu poslovanju;
· naglašava da bi pojednostavljeni pristup strukovnom obrazovanju, naukovanju, cjeloživotnom učenju i osposobljavanju u području digitalnih vještina, kibernetičke sigurnosti i umjetne inteligencije (uključujući pismenost u području umjetne inteligencije) trebao postati sastavni dio strategije za MSP-ove, uz puno sudjelovanje socijalnih partnera;
· smatra da je, ako se želi osigurati da pojednostavljenje MSP-ovima donese konkretne koristi, presudno kontinuirano praćenje. Stoga pozdravlja uspostavu platforme za pojednostavljenje kako bi se poduprlo pojednostavljenje i smanjilo opterećenje.

	Kontakt:
	Marco Manfroni

	Tel.:
	+32 25469140

	E-pošta:
	Marco.Manfroni@eesc.europa.eu




· INT/1129 – Bolja regulativa i provedba
	
Izvjestitelj/ica:

	
Katrīna ZARIŅA (Skupina poslodavaca – LV)


	Referentni dokument/i:
	COM(2026) 380 final

	
	EESC-2026-01532-00-00-AC



Ključne točke

EGSO:

· naglašava da bolja regulativa nije isto što i deregulacija, već sredstvo za osiguravanje jednostavnijih, jasnijih, proporcionalnijih i provedivih pravila EU-a;
· poziva na sustavnu primjenu načela „počnimo od malih”, s posebnim naglaskom na učinku zakonodavstva na MSP-ove i konkurentnost;
· potiče institucije EU-a da učinke suštinskih izmjena procjenjuju tijekom cijelog zakonodavnog postupka, što se odnosi i na izmjene uvedene od strane suzakonodavaca i u okviru trijaloga;
· naglašava da hitni postupci i dalje moraju biti iznimni i da ne smiju oslabiti smisleno savjetovanje s dionicima, vanjski nadzor i sudjelovanje socijalnih partnera;
· naglašava da pojednostavnjenje na razini EU-a mora biti popraćeno jasnom provedbom, odgovarajućim provedbenim kapacitetima i smanjenom prekomjernom regulacijom na nacionalnoj razini;
· podržava odgovornu upotrebu digitalnih alata i umjetne inteligencije za utvrđivanje regulatornih preklapanja i nedosljednosti, uz istodobno zadržavanje djelotvornog ljudskog nadzora;

	Kontakt:
	Igor Caldeira

	Tel.:
	+32 22822173

	E-pošta:
	Igor.Caldeira@eesc.europa.eu




· INT/1131 – Civilno društvo / Strategija za jedinstveno tržište

	Izvjestitelj/ica:
	Michal Jan BONI (Skupina poslodavaca – PL)

	
	

	Referentni dokumenti/i:
	razmatračko mišljenje na zahtjev irskog predsjedništva
EESC-2026-01512-00-00-AC-TRA


Ključne točke

EGSO:

· smatra da se djelotvorna provedba Strategije za jedinstveno tržište mora temeljiti na jasnoj odgovornosti organizacija civilnog društva za taj proces u najširem smislu. Ta opća odgovornost dodala bi vrijednost odgovornosti država članica u pogledu razvoja jedinstvenog tržišta i pomogla osigurati da se provedba zasniva na praktičnom iskustvu;
· poziva na participativni pristup provedbi Strategije za jedinstveno tržište. Relevantni partneri trebali bi biti uključeni u utvrđivanje prepreka, razvoj zajedničkih rješenja i razmjenu najboljih praksi. Postojeće mehanizme, uključujući Radnu skupinu za osiguravanje primjene pravila jedinstvenog tržišta, Godišnji program za primjenu pravila jedinstvenog tržišta i nacionalne kontaktne točke za jedinstveno tržište, trebalo bi dodatno razviti i otvoriti za strukturirani doprinos dionika;
· naglašava da je za dobro funkcioniranje jedinstvenog tržišta potrebna djelotvorna provedba pravila tržišta, ali i radničkih i potrošačkih prava;
· predlaže da se veći naglasak stavi na obrazovanje i vještine kao ključne pokretače preuzimanja odgovornosti za jedinstveno tržište. Uključivanje jedinstvenog tržišta u obrazovanje i cjeloživotno učenje poduprlo bi njegovu praktičnu primjenu i pomoglo razvoju nove generacije gospodarskih subjekata koji prirodno djeluju unutar europskog okvira;
· preporučuje strukturiranu i pouzdanu suradnju zasnovanu na modelu odozdo prema gore, uz potporu integriranih mreža postojećih suradničkih zajednica i partnerstava. Nadovezujući se na prepoznatu ulogu posredničkih organizacija, uspostava mreže „ambasadora jedinstvenog tržišta” na lokalnoj razini mogla bi znatno poboljšati razumijevanje i iskorištavanje mogućnosti jedinstvenog tržišta;
· poziva na daljnji razvoj mreže šerpa za jedinstveno tržište, koja bi trebala blisko surađivati s Europskom komisijom i Europskim vijećem kako bi se osigurali kontinuitet, koordinacija i praćenje provedbe Strategije za jedinstveno tržište;
· poziva na to da se u okviru šireg područja primjene jedinstvenog tržišta u obzir uzmu mogućnosti za razvoj socijalne ekonomije;
· naglašava važnost širokog i učinkovitog sudjelovanja dionika u pripremi zemalja proširenja za buduće članstvo u EU-u, posebno u pogledu njihove postupne integracije na jedinstveno tržište. 

	Kontakt:
	Annalisa TESSAROLO

	Tel.:
	+32 2 5469732

	E-pošta:
	Annalisa.Tessarolo@eesc.europa.eu




[bookmark: _Toc70322234][bookmark: _Toc75527084][bookmark: _Toc242693815]STRUČNA SKUPINA ZA POLJOPRIVREDU, RURALNI RAZVOJ I OKOLIŠ

· NAT/1003 – Mreža podataka o održivosti poljoprivrednih gospodarstava (kodificirana verzija)


	Referentni dokument/i:
	COM(2026)0413 final

	
	EESC-2026-02281-00-00-AC-TRA



Ključne točke

EGSO:

· 	svoj stav o sadržaju dotičnog prijedloga već je iznio u mišljenju NAT/870 „Prijelaz na sustav podataka o održivosti poljoprivrednih gospodarstava”, usvojenom 26. listopada 2022.[footnoteRef:1] [1:  	SL C 75, 28.2.2023., str. 164.] 

· odlučio je da o toj temi neće izraditi novo mišljenje, nego upućuje na stajalište izneseno u gore navedenom dokumentu.

	
	Kontakt:
	Martine Delanoy

	Tel.:
	+32 25469802

	E-pošta:
	Martine.Delanoy@eesc.europa.eu 




· 	NAT/1004 – Revidirane referentne vrijednosti ETS-a za referentne vrijednosti za toplinu i gorivo (razdoblje od 2026. do 2030.)

	Referentni dokument/i:
	COM(2026) 619 final

	
	EESC-2026-02439-00-00-AC-TRA



Ključne točke

EGSO:
· prihvaća sadržaj prijedloga i smatra da njegov komentar nije potreban, te je odlučio o njemu dati pozitivno mišljenje.

	Kontakt:
	Gaizka MALO

	Tel.:
	+32 25468526

	E-pošta:
	Gaizka.MaloElcoro-Iribe@eesc.europa.eu


· 

· NAT/982 – Instrument za procjenu učinka na ruralna područja: kako boljim oblikovanjem politika EU-a usmjerenim na ruralna područja iskoristiti puni potencijal ruralnih područja i zajednica u interesu pravednog i održivog EU-a

	Izvjestitelj/ica: 
	Lidija PAVIĆ-ROGOŠIĆ (Skupina organizacija civilnog društva – HR)

	Referentni dokument/i:
	EESC-2026-01003-00-00-AC



Ključne točke

EGSO:
naglašava da poljoprivredne i ruralne politike doprinose pružanju osnovnih javnih dobara svim građanima, ali da se njihove koristi ne mogu očuvati bez pristupa osnovnim uslugama. Njihovo narušavanje posebno pogađa žene, mlade i ranjive skupine i ugrožava pravo na ostanak i povratak u ruralna, udaljena i planinska područja. EGSO stoga podržava inicijativu Komisije o pravu na ostanak;
ističe da je procjena učinka na ruralna područja horizontalan, transparentan, participativan i međusektorski alat za procjenu kojim se osigurava da se sve politike ispituju iz perspektive ruralnih područja. Njome bi se trebala promicati teritorijalna pravednost i jednak pristup uslugama, mogućnostima, infrastrukturi i sudjelovanju, posebno za žene i mlade;
napominje da se procjenom učinka na ruralna područja osigurava da oblikovatelji politika razmišljaju o ruralnim područjima od najranijih faza oblikovanja politika u područjima kao što su promet, zdravlje i klima. Pomaže se u utvrđivanju izravnih i nenamjernih učinaka na ruralne zajednice;
naglašava da bi procjena učinka na ruralna područja trebala biti strateški alat za upravljanje kojim se jačaju ruralno osjetljivi pristupi u oblikovanju politika EU-a. Unatoč postojećim mehanizmima, ona je i dalje rascjepkana i nedostaje joj metodologija na razini EU-a kojom bi se osiguralo da politike i financiranje budu prikladni za ruralna područja;
poziva na uspostavu zajedničkog alata EU-a za procjenu učinka na ruralna područja koji bi se zasnivao na potvrđenoj metodologiji i minimalnim standardima kako bi se osigurala dosljedna i transparentna primjena u svim relevantnim politikama EU-a;
ističe da je za uključivanje procjene učinka na ruralna područja diljem EU-a potrebna obvezna provjera glavnih prijedloga i snažniji i usporedivi podaci o ruralnim područjima putem opservatorija za ruralna područja, uključujući čimbenike povezane sa starosnom dobi i rodom;
preporučuje da se u svakom ministarstvu uspostave relevantni mehanizmi za procjenu učinka na ruralna područja i uvede dužnost „ruralnih zagovornika”,[footnoteRef:2] s iskusnim osobljem i političkim vodstvom; [2: 1 	Izraz „ruralni zagovornici” odnosi se na imenovane oblikovatelje politika ili druge relevantne aktere koji promiču i podupiru provedbu mehanizama za procjenu učinka na ruralna područja i djeluju kao katalizatori promjena u svojim institucijama.] 

naglašava da bi procjena učinka na ruralna područja trebala djelovati kao mehanizam participativnog upravljanja kojim se osigurava istinsko sudjelovanje ruralnih zajednica, organizacija civilnog društva i socijalnih partnera;
preporučuje da Komisija preispita svoju Dugoročnu viziju za ruralna područja[footnoteRef:3] kako bi proširila definiciju procjene učinka na ruralna područja; [3: 2 	Dugoročna vizija za ruralna područja, Europska komisija.] 

poziva na to da se u sljedećem VFO-u procjena učinka na ruralna područja uključi u procjene teritorijalnog učinka i kohezijske pokazatelje.

	Kontakt: 
	Alejandra MOLINA SAAVEDRA

	Tel.:
	+32 25468249

	E-pošta:
	Alejandra.MolinaSaavedra@eesc.europa.eu




· 	NAT/984 – Proširenje i klimatska politika EU-a – postizanje klimatskih ciljeva EU-a u proširenoj uniji

	Izvjestitelj/ica: 
	Teppo SÄKKINEN (Skupina poslodavaca – FI)

	Referentni dokument/i:
	EESC-2026-00818-00-00-AC-TRA



Ključne točke

EGSO:
· naglašava da se proširenje EU-a mora u potpunosti integrirati u osmišljavanje i provedbu klimatskog okvira EU-a za razdoblje 2030. – 2050. te poziva Komisiju da pojasni kako će se klimatski ciljevi EU-a izračunavati i provoditi kako bi se osigurala pravednost, vjerodostojnost politika i predvidljivost odluka o ulaganjima;
· naglašava da će za postizanje klimatskih ciljeva EU-a za 2040. i 2050. u proširenoj Uniji biti potrebno prilagoditi okvire politika, upravljanja i ulaganja kako bi se izbjegla ovisnost o emisijama koja bi kasnije ugrozila ciljeve EU-a;
· ističe da je proširenje velika prilika za ubrzanje dekarbonizacije Europe modernizacijom energetskih sustava, postupnim ukidanjem ugljena, poboljšanjem energetske učinkovitosti, uvođenjem čistih tehnologija i iskorištavanjem održivog i kružnog biogospodarstva; 
· preporučuje da se u svakoj pilot-fazi prednost da suradnji sa zemljama kandidatkinjama za članstvo u EU-u u pogledu upotrebe visokokvalitetnih međunarodnih ugljičnih kredita u skladu s člankom 6. Pariškog sporazuma; 
· naglašava da bi jačanje otpornih, decentraliziranih i niskougljičnih energetskih sustava u Ukrajini trebalo smatrati ključnim doprinosom dugoročnoj europskoj sigurnosti, industrijskim kapacitetima, sigurnosti opskrbe hranom, konkurentnosti i strateškoj autonomiji;
· ističe da se klimatskim politikama i politikama proširenja EU-a podupiru poljoprivrednici u tranziciji, posebno oni s malim i srednjim poljoprivrednim gospodarstvima;
· naglašava da bi se izgradnja institucijskih i administrativnih kapaciteta, jačanje mehanizama upravljanja i koordinacije te olakšavanje pristupa financiranju, vještinama i socijalnom dijalogu trebali smatrati sastavnim dijelom klimatske politike EU-a uoči proširenja, uz aktivno sudjelovanje socijalnih partnera, organiziranog civilnog društva, organizacija mladih te lokalnih i regionalnih vlasti. 

	Kontakt: 
	Caroline VERHELST

	Tel.:
	+32 25469497

	E-pošta:
	Caroline.Verhelst@eesc.europa.eu


· 

· NAT/983 – Socijalna poljoprivreda

	Izvjestitelj/ica:
	Roman HAKEN (Skupina organizacija civilnog društva – CZ)

	Referentni dokumenti/i:
	EESC-2026-00840-00-00-AC



Ključne točke

EGSO:
· preporučuje da se socijalna poljoprivreda smatra poljoprivrednom inovacijom koja prvenstveno pruža pozitivna rješenja za socijalne i zdravstvene probleme na lokalnoj razini;
· poziva Europsku komisiju i države članice da socijalnu poljoprivredu tretiraju kao međusektorski prioritet, uz dugoročnu potporu, manje prepreka financiranju i manje administrativnog opterećenja za društveno-poljoprivredne aktivnosti dokazanog podrijetla i kvalitete;
· poziva na to da se socijalna poljoprivreda osvijesti kao integralni dio poljoprivrede i da se na razini EU-a razvije regulatorni okvir koji bi jamčio podrijetlo, kvalitetu i učinak robe i usluga s dokazanim etičkim podrijetlom i pozitivnim ekološkim i socijalnim otiskom;
· zalaže se za etičke i okolišne standarde, pravedne plaće, kolektivno pregovaranje, sigurne radne uvjete, poštovanje ljudskog dostojanstva i predvidljivo zapošljavanje;
· smatra da socijalna poljoprivreda ne samo da koristi društvu, već i poboljšava gospodarsku održivost poljoprivrednih gospodarstava jer širi dohodak poljoprivrednih gospodarstava, smanjuje ovisnost sektora i otvara nove mogućnosti zapošljavanja;
· naglašava ulogu socijalne poljoprivrede u podržavanju infrastrukture u ruralnim područjima, posebno u područjima u kojima je dostupnost usluga ograničena i ističe da veze između zdravstva, socijalnog rada i poljoprivrede donose inovacije u pristupu u medicini koje ne uključuju upotrebu lijekova;
· poziva na poboljšanje rada na podacima i mjerenje učinka socijalne poljoprivrede na praktičan i razmjeran način i predlaže praćenje učinka na okoliš, socijalne politike, zapošljavanje i javno zdravlje;
· predlaže da se na svim razinama obrazovanja razvija sustavno savjetovanje i stručno osposobljavanje u području socijalne poljoprivrede i podržava uspostavu akreditiranih tečajeva i pružanje informacija u predškolskim ustanovama i osnovnim i srednjim školama;
· ističe ulogu koju lokalne akcijske grupe u okviru pristupa LEADER/CLLD imaju u podupiranju socijalne poljoprivrede i njezinoj integraciji u strategije lokalnog razvoja;
· poziva da se u okviru EU-ovih mjera za potporu stanovanju osigura izgradnja stambenih kapaciteta u ruralnim područjima radi podupiranja socijalne poljoprivrede.

	Kontakt:
	Myrto KOLYVA

	Tel.:
	+32 25468718

	E-pošta:
	Myrto.Kolyva@eesc.europa.eu



_____________

